LW 64
Region: Asia Minor — Ionia

κυδωνιαταν α πολις και οι αρχοντες τηιων ται βωλ[αι] και τωι δαμωι χαιρειν. επειδη [τηι]οι φιλοι και συγγενεις υπαρχοντες δια προγονων ται πολει ψαφισμα και πρεσβευτας απεσταλκαντι απολλοδοτον και κωλωταν οι επελθοντες επι ταν εκκλησιαν το τε ψαφισμα απεδωκαν και αυτοι διελεγην ακολουθως τοις γεγραμμενοις ταν εκτενεσταταν σπουδαν και φιλοτιμιαν ποιιομενοι περι τω γενεσθαι ταν καθιαρωσιν τωι διονυσωι τας τε πολιος και τας χωρας τας τηιων και ταν ασυλιαν ετι δε και ταλλα τα υπαρχοντα αυτοις ενδοξα και τιμια εις τον θεον ψαφιξαμενος και αυτος συναυξεν και αιει τινος αγαθω παραιτιος γενεσθαι τωι δαμωι και οτι ταυτα ποιησαντες ακολουθα πραξομεν ται τε [συγγενειαι και ται] ποτι το θειον ευσεβειαι και τα μεγιστα χαρι[ξωμεθα τωι] δαμωι αποκρινασθαι τηιοις φιλοις και οικει[οις εωσιν δι]οτι τον διονυσον και αυτοι σεβομεθα και τον τηιω[ν δαμον] συγγενεα οντα ασπαζομεθα και επαινωμεν δ[ι]ο[τι κα]λως και ενδοξως και καταξιως τω [ ι] θεω [ ι] προεστακαντι ενεκα ων και παρ αμων τα καλα και τιμια διδοται τωι θεωι και τηιων ταν τε πολιν και ταν χωραν ανιεμεν ιεραν και ασυλον νυν τε και εις τον αλλον χρονον παντα και πει[ρα]σωμεθα αιει τινος αγαθω παραιτιοι γινεσθαι τωι δαμωι και κοιναι και ιδιαι ει και τινες αγωντι τηιος η τος κατοικοντας παρ αυτοις οι κοσμοι και αλλος ο λων κυδωνιαταν η τηιων αφελομενοι και διδοντες τοις αδικημενοις κυριοι εστωσαν.